aristoteles-et-corpus-aristotelicum.politica 3.1284b
ὁ δὲ Περσῶν βασιλεὺς Μήδους καὶ Βαβυλωνίους καὶ τῶν ἄλλων τοὺς πεφρονηματισμένους διὰ τὸ γενέσθαι ποτʼ ἐπʼ ἀρχῆς ἐπέκοπτε πολλάκις . τὸ δὲ πρόβλημα καθόλου περὶ πάσας ἐστὶ τὰς πολιτείας , καὶ τὰς ὀρθάς · αἱ μὲν γὰρ παρεκβεβηκυῖαι πρὸς τὸ ἴδιον ἀποσκοποῦσαι τοῦτο δρῶσιν , οὐ μὴν ἀλλὰ περὶ τὰς τὸ κοινὸν ἀγαθὸν ἐπισκοπούσας τὸν αὐτὸν ἔχει τρόπον . δῆλον δὲ τοῦτο καὶ ἐπὶ τῶν ἄλλων τεχνῶν καὶ ἐπιστημῶν · οὔτε γὰρ γραφεὺς ἐάσειεν ἂν τὸν ὑπερβάλλοντα πόδα τῆς συμμετρίας ἔχειν τὸ ζῷον , οὐδʼ εἰ διαφέροι τὸ κάλλος , οὔτε ναυπηγὸς πρύμναν ἢ τῶν ἄλλων τι μορίων τῶν τῆς νεώς , οὐδὲ δὴ χοροδιδάσκαλος τὸν μεῖζον καὶ κάλλιον τοῦ παντὸς χοροῦ φθεγγόμενον ἐάσει συγχορεύειν . ὥστε διὰ τοῦτο μὲν οὐδὲν κωλύει τοὺς μονάρχους συμφωνεῖν ταῖς πόλεσιν , εἰ τῆς οἰκείας ἀρχῆς ὠφελίμου ταῖς πόλεσιν οὔσης τοῦτο δρῶσιν . διὸ κατὰ τὰς ὁμολογουμένας ὑπεροχὰς ἔχει τι δίκαιον πολιτικὸν ὁ λόγος ὁ περὶ τὸν ὀστρακισμόν . βέλτιον μὲν οὖν τὸν νομοθέτην ἐξ ἀρχῆς οὕτω συστῆσαι τὴν πολιτείαν ὥστε μὴ δεῖσθαι τοιαύτης ἰατρείας · δεύτερος δὲ πλοῦς , ἂν συμβῇ , πειρᾶσθαι τοιούτῳ τινὶ διορθώματι διορθοῦν . ὅπερ οὐκ ἐγίγνετο περὶ τὰς πόλεις · οὐ γὰρ ἔβλεπον πρὸς τὸ τῆς πολιτείας τῆς οἰκείας συμφέρον , ἀλλὰ στασιαστικῶς ἐχρῶντο τοῖς ὀστρακισμοῖς . ἐν μὲν οὖν ταῖς παρεκβεβηκυίαις πολιτείαις ὅτι μὲν ἰδίᾳ συμφέρει καὶ δίκαιόν ἐστι , φανερόν , ἴσως δὲ καὶ ὅτι οὐχ ἁπλῶς δίκαιον , καὶ τοῦτο φανερόν · ἀλλʼ ἐπὶ τῆς ἀρίστης πολιτείας ἔχει πολλὴν ἀπορίαν , οὐ κατὰ τῶν ἄλλων ἀγαθῶν τὴν ὑπεροχήν , οἷον ἰσχύος καὶ πλούτου καὶ πολυφιλίας , ἀλλὰ ἄν τις γένηται διαφέρων κατʼ ἀρετήν , τί χρὴ ποιεῖν ; οὐ γὰρ δὴ φαῖεν ἂν δεῖν ἐκβάλλειν καὶ μεθιστάναι τὸν τοιοῦτον · ἀλλὰ μὴν οὐδʼ ἄρχειν γε τοῦ τοιούτου · παραπλήσιον γὰρ κἂν εἰ τοῦ Διὸς ἄρχειν ἀξιοῖεν , μερίζοντες τὰς ἀρχάς . λείπεται τοίνυν , ὅπερ ἔοικε πεφυκέναι , πείθεσθαι τῷ τοιούτῳ πάντας ἀσμένως , ὥστε βασιλέας εἶναι τοὺς τοιούτους ἀιδίους ἐν ταῖς πόλεσιν . ἴσως δὲ καλῶς ἔχει μετὰ τοὺς εἰρημένους λόγους μεταβῆναι καὶ σκέψασθαι περὶ βασιλείας · φαμὲν γὰρ τῶν ὀρθῶν πολιτειῶν μίαν εἶναι ταύτην . σκεπτέον δὲ πότερον συμφέρει τῇ μελλούσῃ καλῶς οἰκήσεσθαι καὶ πόλει καὶ χώρᾳ βασιλεύεσθαι , ἢ οὔ , ἀλλʼ ἄλλη τις πολιτεία μᾶλλον , ἢ τισὶ μὲν συμφέρει τισὶ δʼ οὐ συμφέρει . δεῖ δὴ πρῶτον διελέσθαι πότερον ἕν τι γένος ἔστιν αὐτῆς ἢ πλείους ἔχει διαφοράς .
Lemmas: ὁ δέ Πέρσης βασιλεύς Μῆδος καί Βαβυλώνιος καί ὁ ἄλλος ὁ φρονηματίζομαι διά ὁ γίγνομαι ποτέ ἐπί ἀρχή ἐπικόπτω πολλάκις . ὁ δέ πρόβλημα καθόλου περί πᾶς εἰμί ὁ πολιτεία , καί ὁ ὀρθός · ὁ μέν γάρ παρεκβαίνω πρός ὁ ἴδιος ἀποσκοπέω οὗτος δράω , οὐ μήν ἀλλά περί ὁ ὁ κοινός ἀγαθός ἐπισκοπέω ὁ αὐτός ἔχω τρόπος . δῆλος δέ οὗτος καί ἐπί ὁ ἄλλος τέχνη καί ἐπιστήμη · οὔτε γάρ γραφεύς ἐάω ἄν ὁ ὑπερβάλλω πούς ὁ συμμετρία ἔχω ὁ ζῷον , οὐδέ εἰ διαφέρω ὁ κάλλος , οὔτε ναυπηγός πρύμνα ἤ ὁ ἄλλος τις μόριον ὁ ὁ ναῦς , οὐδέ δή χοροδιδάσκαλος ὁ μέγας καί καλός ὁ πᾶς χορός φθέγγομαι ἐάω συγχορεύω . ὥστε διά οὗτος μέν οὐδείς κωλύω ὁ μόναρχος συμφωνέω ὁ πόλις , εἰ ὁ οἰκεῖος ἀρχή ὠφέλιμος ὁ πόλις εἰμί οὗτος δράω . διό κατά ὁ ὁμολογέω ὑπεροχή ἔχω τις δίκαιος πολιτικός ὁ λόγος ὁ περί ὁ ὀστρακισμός . ἀγαθός μέν οὖν ὁ νομοθέτης ἐκ ἀρχή οὕτως συνίστημι ὁ πολιτεία ὥστε μή δέω τοιοῦτος ἰατρεία · δεύτερος δέ πλόος , ἐάν συμβαίνω , πειράω τοιοῦτος τις διόρθωμα διορθόω . ὅς οὐ γίγνομαι περί ὁ πόλις · οὐ γάρ βλέπω πρός ὁ ὁ πολιτεία ὁ οἰκεῖος συμφέρω , ἀλλά στασιαστικός χράω ὁ ὀστρακισμός . ἐν μέν οὖν ὁ παρεκβαίνω πολιτεία ὅτι μέν ἴδιος συμφέρω καί δίκαιος εἰμί , φανερός , ἴσως δέ καί ὅτι οὐ ἁπλῶς δίκαιος , καί οὗτος φανερός · ἀλλά ἐπί ὁ ἀγαθός πολιτεία ἔχω πολύς ἀπορία , οὐ κατά ὁ ἄλλος ἀγαθός ὁ ὑπεροχή , οἷος ἰσχύς καί πλοῦτος καί πολυφιλία , ἀλλά ἐάν τις γίγνομαι διαφέρω κατά ἀρετή , τίς χρή ποιέω ; οὐ γάρ δή φημί ἄν δέω ἐκβάλλω καί μεθίστημι ὁ τοιοῦτος · ἀλλά μήν οὐδέ ἄρχω γε ὁ τοιοῦτος · παραπλήσιος γάρ ἄν εἰ ὁ Ζεύς ἄρχω ἀξιόω , μερίζω ὁ ἀρχή . λείπω τοίνυν , ὅς ἔοικα φύω , πείθω ὁ τοιοῦτος πᾶς ἄσμενος , ὥστε βασιλεύς εἰμί ὁ τοιοῦτος ἀίδιος ἐν ὁ πόλις . ἴσως δέ καλός ἔχω μετά ὁ λέγω λόγος μεταβαίνω καί σκοπέω περί βασιλεία · φημί γάρ ὁ ὀρθός πολιτεία εἷς εἰμί οὗτος . σκοπέω δέ πότερος συμφέρω ὁ μέλλω καλός οἰκέω καί πόλις καί χώρα βασιλεύω , ἤ οὐ , ἀλλά ἄλλος τις πολιτεία μάλα , ἤ τις μέν συμφέρω τις δέ οὐ συμφέρω . δέω δή πρῶτος διαιρέω πότερος εἷς τις γένος εἰμί αὐτός ἤ πολύς ἔχω διαφορά .